Les càmeres de mig món futbolístic enfocaran demà a la gespa del Nou Estadi, un cop més el Nàstic serà centre d'atenció, malauradament aquest cop no per mèrits propis. En el cas de derrota o empat del Reial Madrid en el partit que l'enfrontarà al Mallorca al Santiago Bernabeu, els tres punts que es disputaran a Tarragona serien or pel Barça.
Des de Barcelona, durant tota la setmana s'ha parlat sense parar del partit del madrid, confiant les seves opcions de guanyar la lliga al Mallorca, sense donar gaire importància al partit contra el Nàstic. Segurament la setmana passada els dirigents del Reial Madrid van infravalorar al Mallorca, segurament aquesta setmana els jugadors i directius del Barça han infravalorat als jugadors del Nàstic. En qualsevol cas, la prepotència dels equips grans topa moltes vegades amb la il·lusió dels equips petits, i de ben segur que el Mallorca i el Nàstic ho donaran tot per guanyar els seus respectius compromisos, així hauria de ser no defraudar a les seves respectives aficions.
El barça arriba a Tarragona amb tots els seus jugadors disponibles, serà un luxe poder veure a Tarragona a les estrelles culés. En cas de victòria dels de Paco Flores, seria la primera que aconsegueix el Nàstic contra el Barça en el campionat de lliga. La convocatòria de Frank Rijkaard és la següent: Valdés, Jorquera, Belletti, Zambrotta, Oleguer, Puyol, Thuram, Gio, Iniesta, Deco, Xavi, Márquez, Motta, Giuly, Messi, Ronaldinho, Eto'o, Saviola i Ezquerro.
Per part del Nàstic podrien tornar a l'equip titular Chabaud i Portillo. Paco Flores ha manifestat durant la setmana les seves ganes de derrotar al seu etern rival i farà jugar als seus millors jugadors. Portiigol es despedeix de l'afició del Nàstic després d'haver fitxat ja per Osasuna amb un contracte de quatre anys.
El partit es disputarà a partir de les 21 hores al Nou Estadi de Tarragona, s'espera una forta assistència de seguidors del Barça, molts d'ells dispersos pel camp per la revenda d'entrades.